

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov 1. stupňa** |
| 1. Dátum stretnutia pedagogického klubu | 27.02.2019 |
| 1. Miesto stretnutia pedagogického klubu | Počítačová učebňa, Dneperská 1, Košice |
| 1. Meno koordinátora pedagogického klubu | Mgr. Miroslava Tarnóciová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   Testovanie 5 zo slovenského jazyka a literatúry. Analýza problémových úloh. Hľadanie príčin chýb pri riešení úloh. Úvaha, ako možno zlepšiť čitateľskú a matematickú gramotnosť žiakov, a tým odstrániť chyby v testovaniach a zároveň zlepšiť ich výsledky. Diskusia. |
| 1. **Hlavné body, témy stretnutia, zhrnutie priebehu stretnutia:**   **Hlavné body, témy stretnutia, zhrnutie priebehu stretnutia:**   1. Privítanie 2. Výsledky testovaní T5 – 2017/2018 a T5 – 2018/2019 3. Analýza testovaní 4. Porovnávanie s celoslovenským priemerom a priemermi výsledkov za predchádzajúci rok 5. Prehodnotenie častých chýb 6. Návrh na ich predchádzanie   Po privítaní členov klubu a hosťa - Dr. Melišovú (manažérku projektu), sme začali s analýzou výsledkov TESTOVANIA 5 za rok 2017 a 2018 a porovnávaním dosiahnutých výsledkov.  **Celoslovenské testovanie žiakov 5. ročníka**   |  |  |  |  |  | | --- | --- | --- | --- | --- | | Základné údaje/**PREDMETY** | **MAT 2017/2018** | **SJL**  **2017/2018** | **MAT**  **2018/2019** | **SJL**  **2018/2019** | | Počet testovaných žiakov | 67 | 67 | 61 | 31 | | Maximálny počet bodov v teste | 30 | 30 | 30 | 30 | | Priemerný počet bodov školy | 23,0 | 20,3 | 21,7 | 20,6 | | Priemerný počet bodov v rámci SR | 19,4 | 18,9 | 17,8 | 17,5 | | Priemerná úspešnosť školy (v %) | 76,8 | 67,7 | 72,4 | 68,5 | | Priemerná úspešnosť v SR – národný priemer | 64,7 | 62,8 | 59,3 | 58,4 | | Rozdiel priemernej úspešnosti školy oproti národnému priemeru (v %) | 12,1 | 4,9 | 13,1 | 10,1 |   Ak si pozrieme priemerný počet bodov školy za dané roky, môžeme pozorovať veľmi mierne odchýlky. Veľmi veľké rozdiely nie sú.  V celoslovenskom testovaní žiakov piateho ročníka ZŠ dosiahli naši žiaci za oba porovnávané roky výsledky vždy nad celoslovenský prieme v obidvoch testovaných predmetoch. Dá sa povedať, že tento údaj je pre školu a samotných učiteľov potešujúci.  Ak si však porovnáme roky 2017 a 2018 môžeme vidieť mierne zvýšenie oproti celoslovenskému priemeru. Značný rozdiel a lepšiu úspešnosť v testovaní 2018 môžeme pozorovať v rámci celoslovenského priemeru z predmetu slovenský jazyk a literatúra. Kde to v roku 2017 bola úspešnosť nad celoslovenský priemer len 4, 9 % a v roku 2018 to už bolo 10, 1 %.  Testovanie 5 je prevažne zamerané na testovanie vedomosti z 1. stupňa základnej školy. Tomuto testovaniu predchádza príprava na testovanie už vo 4. ročníku základnej školy. Ďalej je príprave na testovanie venovaných 2,5 mesiaca v 5. ročníku. S členmi klubu sme sa zhodli, že chyby v testovaniach sa značne opakujú. Jednou a základnou chybou je čítanie s porozumením. Žiaci čítajú úlohy nepozorne, neuvažujú nad úlohou, nehľadajú súvislosti alebo úlohu nedočítajú dokonca. S týmto problémom sa stretávame aj počas vyučovania a bežných školských testovaniach aj pri riešení cvičení počas vyučovacích hodín.  Chyby, ktoré robia žiaci najčastejšie pri testovaní z matematiky sú: nepozornosť pri odpovediach na otázky (častokrát sa stáva, že žiaci vypočítajú správne príklad, ale označia nesprávnu odpoveď), sčítanie a odčítanie viacciferných čísel, premenná jednotiek, kombinatorika (nevedia nájsť všetky možnosti), logika.  Zo slovenského jazyka robia chyby najčastejšie v úlohách: určovanie gramatických kategórii ohybných slovných druhov, spodobovanie a neohybné slovné druhy.  S členmi klubu sme sa zhodli, že výsledky testovaní môžu ovplyvňovať viaceré aspekty. V prvom rade je to práca pod stresom, nakoľko sa testujú oba predmety v jeden deň a testovanie je časovo ohraničené, ďalej to môže byť anamnéza žiaka, vedomostné problémy, zloženie triedy. Tieto veci sa však nedajú ovplyvniť.  Našou snahou a cieľom bude aj prostredníctvom tohto projektu, napomôcť slabším žiakom, ľahšie zvládať testovanie najmä vďaka možnosti doučovania už od 1. ročníka základnej školy. Samozrejme sa budeme snažiť pre všetkých žiakov vytvoriť vhodné podmienky pre lepšie, rýchlejšie a jednoznačnejšie pochopenie problematiky na 1. stupni základnej školy. |
| 1. **Závery a odporúčania:**   Vzájomná spolupráca učiteľov, odovzdávanie si skúsenosti, postrehov a návrhov pre zlepšenie rozvoja čitateľskej a matematickej gramotnosti.  Podieľať sa vo zvýšenej miere na príprave na celoslovenské testovania a to za používania nielen klasických, ale aj alternatívnych metód práce. Využívať nástroje elektronického testovania, spolupracovať s NUCEM, vzájomne si pomáhať pri osvojovaní si nových metód a foriem práce, a to aj pri využívaní IKT. |

|  |  |
| --- | --- |
| 1. Vypracoval (meno, priezvisko) | Mgr. Miroslava Tarnóciová |
| 1. Dátum | 27. 02. 2019 |
| 1. Podpis |  |
| 1. Schválil (meno, priezvisko) | RNDr. Miriam Melišová-Čugová |
| 1. Dátum | 28.02. 2019 |
| 1. Podpis |  |

**Príloha:**

Prezenčná listina zo stretnutia pedagogického klubu